《同林九高二傅二施二避暑越王城楼》
明代·郑善夫

长夏升炎䓇，高城遁郁蒸。河隍虚雉堞，云日造松陵。

不去稽康达，同游贾岛能。愧无邻舍酒，率尔集良朋。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。